Alkitab kanggo murangkalih Nyanggakeun Awewe di Sumur
Ditulis ku: Edward Hughes Ilustrasi/juru gambar ku: Lazarus, Alastair Paterson Disaluyukeun ku: Ruth Klassen Ditarjamahkeun ku: Kurnia Arifin Diproduksi ku: Bible for Children ©2023 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Yesus jeung murid-murid-Na keur ngumbara ngaliwatan tanah Samaria. Aranjeunna sumping ka hiji kota anu kasebat Sikhar.
Di dinya aya hiji sumur, tempat urang Sikar ngala cai nginum. Yakub, bapa urang Israil, geus lila ngali sumur.
Pasosoré harita teh caraang sarta panas. Karaos cape, Yésus calik di sisi sumur bari murid-murid indit ka Sikhar rék meuli dahareun.
Yesus nyalira - mung teu lami. Aya saurang awewe anu cicing di Sikhar datang ngala cai. "Pasihan abdi inuman," saur Yesus ka anjeunna.
Eta awéwé teh reuwas. "Kumaha anjeun teh, salaku urang Yahudi, maenya menta nginum ka Kami, urang Samaria?" saur manéhna. Jaman harita, urang Yahudi teu aya hubunganana jeung urang Samaria!
Anjeunna malah leuwih reuwaseun nalika Yesus ngadawuh, "Lamun maraneh nyaho saha ieu Kami teh, tangtu maraneh moal teu menta ka Kami cai hirup."
Ceuk eta awewe ka Yesus, "Juragan, Anjeun teu gaduh naon- naon, sareng sumur teh jero. Ti mana Anjeun meunangkeun eta cai hirup? Naha Anjeun teh langkung ageung ti bapa kami, Yakub, anu masihan sumur ka kami...?"
"Sing saha anu nginum cai ieu bakal halabhab deui," saur Yesus ka eta awewe. "Tapi sakur anu nginum cai anu ku Kami bakal pasihan ka anjeunna moal halabhab." "Pak, pasihan abdi eta cai teh..." ceuk eta awéwé.
Yesus miwarang eta awewe teh sina nyalukan salakina. "Abdi teu gaduh salaki," walon éta awewe. "Anjeun geus boga lima salaki," saur Yesus. "Sareng anu ayeuna anjeun gaduh sanés salaki anjeun."
Eta awewe ngaku yen Yesus teh nabi. Manéhna nyoba ngelehkeun Anjeunna ku patarosan ngeunaan dimana kedah ibadah ka Gusti teh: Yerusalem atanapi gunung suci urang Samaria. Yésus nyarios yén anu nyembah sajati mah nyembah ka Bapa ku roh jeung bebeneran.
"Kuring terang yen Al Masih teh bakal sumping," ceuk awewe eta ka Yesus. "Lamun Anjeunna sumping, Anjeunna bakal ngabejaan urang sagala hal." "Kuring anu nyarios ka anjeun nyaéta Anjeunna," saur Yesus ka anjeunna. Teu lila, murid- murid mulang. Awéwé éta ninggalkeun pot caina anu mahal kacida di sisi sumur, tuluy balik ka kota.
"Hayu, tingali aya hiji Lalaki anu nyarioskeun sagala hal anu kuring kantos lakukeun," saur awéwé éta ka lalaki Sikhar. "Naha ieu teh Kristus?" Jalma-jalma kaluar ti kota rék ningali Yesus sorangan.
Samentara éta, murid-murid nitah Yesus dahar. Tapi saur Yesus, "Kadaharan Kami nyaéta ngalaksanakeun pangersa Anjeunna anu ngutus Kami, sareng ngaréngsékeun padamelan- Na." Tugasna nyaéta mawa jalma ka Allah.
Seueur urang Samaria anu palercaya ka Anjeunna ku sabab omongan eta awewe. Maranehna menta ka Yesus pikeun tetep jeung maranehna; lajeng Anjeunna aya dua poé mondok di dinya. Loba deui anu percaya lantaran cariosan Yesus sorangan. Ceuk maranehna, ". . . Kami geus uninga sorangan sarta nyaho yen ieu memang Kristus, Jurusalamet dunya."
Awewe di Sumur Carita tina Dawuhan Gusti, Alkitab Kenging ti Yohanes 4 "Ngawitan bubukana Dawuhan Gusti anu masihan Caang." Psalm 119:130
47 Rengse